
Da li je zabranjeno vino imenovati drugim imenima ?


* 
* 
* 
* 
* 
* 
* 

 
Da li je zabranjeno vino imenovati drugim imenima ?

Ebu Amir el-Eš’ari, radijallahu anhu, pripovijeda da je čuo Vjerovjesnika, sallallahu alejhi ve sellem, kako govori: ‘Pojavit će se ljudi među mojim sljedbenicima koji će dopuštati blud, svilu, vino i muzičke instrumente. Neki će svoju stoku otjerati na visoko brdo pa će im doći siromah da tražij milostinju, a oni će mu odgovoriti: ‘Dođi sutra!’ Allah će ih iznenada noću uništiti i brdo na njih svaliti, a druge će pretvoriti u majmune i svinje i bit će takvi, izobličeni do Sudnjeg dana. “293        Ubada b. es-Samit, radijallahu anhu, prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘Skupina mojih sljedbenika dozvoljavati će vino nazivajući ga nekim drugim imenom. “294


Propisi u vezi s poglavljem:


Prvo, ovi su hadisi pokazatelj istinitosti Vjerovjesnika, sallallahu alejhi ve sellem, poslanstva. Dogodilo se ono na šta je on upozorio: mnogo muslimana grešnika konzumira vino i naziva ga, po svojim prohtjevima, a ne po Božijoj objavi, raznim imenima: ***[piće](https://pitajucene.com/search/pi%C4%87e/questions/ "Pretraži pitanja o piću")*** koje uveseljava, viski, liker, konjak …


Drugo, musliman ne smije dopustiti da ga se obmane, pa da ponavlja ove nazive; vino i sva druga alkoholna pića treba nazivati ogavnim imenima: majka nevaljalih djela, majka razvrata, ključ svakog zla, šejtansko piće …


Treće, Ibn Hadžer, 1 0/56, zapaža: ” … u ovom je hadisu žestoka prijetnja onome ko imenuje vino drugim imenima služeći se tom lukavštinom. Međutim, ***[propis](https://pitajucene.com/search/Propis/questions/ "Pretraži pitanja o propisima")*** je vezan za uzrok, a uzrok zabrane alkohola je njegova osobina opijanja. Stoga je sve što opija zabranjeno, bez obzira na ***[ime](https://pitajucene.com/search/ime/questions/ "Pretraži pitanja o imenima")***. Ibnul-Arebi kaže: ‘Propisi se u osnovi vežu za smisao, a ne za izraze’, odgovarajući onima koji propise dovode u vezu s izrazima.” Poslanikove, sallallahu alejhi ve sellem, riječi u kojima stoji da će neki njegovi sljedbenici dozvoljavati vino znače da će piti vino, a ne da će ga smatrati dopuštenim, jer, ako bi ga smatrali dopuštenim, tada bi izašli iz islama i ne bi bili Poslanikovi, sallallahu alejhi ve sellem, sljedbenici. Možda sintagma dozvoljavanje vina, spomenuta u hadisu, znači njegovo dozvoljavanje uslijed pogrešnog tumačenja stvari, kao što se desilo Kudami b. Mazunu, radijallahu anhu, i njegovim drugovima, a na što upućuju Vjerovjesnikove, sallallahu alejhi ve sellem, riječi da će se vino nazivati nekim drugim imenima.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


